cyanic-selkie/wikianc huggingface dataset:
George VI van die Verenigde Koninkryk
Siekte en dood
Op 31 Januarie 1952 het hy teen die wil van mense na aan hom na die lughawe gegaan om prinses Elizabeth weg te sien op ’n toer na Australië via Kenia. Op 6 Februarie is George VI in die ouderdom van 56 jaar aan koronêre trombose oorlede in Sandringham House in Norfolk. Elizabeth was toe nog in Kenia en het dadelik teruggevlieg na Engeland, waar sy hom opgevolg het as koningin Elizabeth II.
Meiose
Werking
In meiose I paar homoloë chromosome met mekaar af en kan hulle genetiese materiaal uitruil in ’n proses bekend as chromosomale oorkruising. Die homoloë chromosome skei dan en vorm twee aparte dogterselle, met elk die helfte van die chromosome van die ouersel. Aan die einde van meiose I bly suster-chromatiede aan mekaar geheg en kan hulle van mekaar verskil as oorkruising plaasgevind het. Tydens meiose II verdeel die selle wat tydens meiose I gevorm het weer. Suster-chromatiede skei van mekaar en verdeel in altesaam vier dogterselle. Hierdie selle kan groei om gamete, spore, stuifmeel en ander voortplantingselle te vorm.
Voorbeeld: ’n Tipiese diploïede menslike sel bevat 23 pare chromosome (altesaam 46 of 2n: die helfte kom van die moeder en die ander helfte van die vader). Meiose skep haploïede gamete wat elk die helfte van dié getal chromosome bevat, dus 23 (n). Wanneer twee gamete (’n eier- en ’n spermsel) versmelt, is die sigoot wat ontstaan weer eens diploïed (2n), met die moeder en vader wat elk 23 chromosome verskaf het.
Tortonium
Die tydperk was van sowat 11,6 tot 7,24 miljoen jaar gelede. Dit is voorafgegaan deur die Serravallium en gevolg deur die Messinium.
Acanthopagrus vagus
Acanthopagrus vagus is 'n vis wat aan die ooskus van Afrika voorkom vanaf sentraal Mosambiek, suidwaarts tot by Swartvlei aan die Suid-Kaapse kus. In Engels staan die vis bekend as Wandering seabream en het tans nog nie 'n Afrikaanse naam nie.
Cristero-oorlog
Tydens die Meksikaanse Rewolusie het die ateïstiese president Plutarco Elías Calles antiklerikale bepalings in die grondwet van Meksiko bygevoeg om die Rooms-Katolieke Kerk en sy geaffilieerde organisasies te onderdruk. Ná 'n tydperk van vreedsame protes teen die grondwet en regering het in 1926 skermutselings en in 1927 gewelddadige opstande begin. Die rebelle het hulself Cristeros genoem, in oproep van Jesus Christus onder die titel van "Cristo Rey" of Christus die koning. Die oorlog is veral bekend vir die wapensmokkelary deur vroue en vir predikante, wat gemartel en vermoor is in die openbaar en later deur pous Johannes Paulus II heilig verklaar is.
Wêreldbank
Presidente
Tot dusver was al die presidente van 'n Amerikaanse afkoms.
Peggy Fears
Peggy Fears (1 Junie 1903 – 24 Augustus 1994) was 'n Amerikaanse aktrise. Sy was bekend vir haar rol in die rolprent The Lottery Lover (1935).
Laager
Van die voorste toneelstukke in Suid-Afrikaanse teater is al hier aangebied.
Bosveld
Geologie
Die Bosveld is een van die mees mineraal-ryk streke van die wêreld. Dit is te danke aan die Bosveldstollingskompleks, 'n baie ryk pieringvormige geologiese formasie wat oor meer as 50 000 vierkante kilometer strek. Hierdie kompleks bevat die meeste van die wêreld se reserwes van minerale soos andalusiet, chroom, vloeispaat, platinum en vanadium. Die kompleks sluit ook die Merenskyrif in, wat die wêreld se grootste bron van platinum sowel as platinum-groep metale is.
Lopingium
Die Lopingium is in die geologiese tydskaal die laaste epog of serie in die periode/sisteem Perm. Dit het van sowat 259,8 tot 252,2 miljoen jaar gelede geduur. Dit is voorafgegaan deur die Guadalupium en gevolg deur die Vroeë Trias.
Boris Nemtsof
Boris Jefimowitsj Nemtsof (Russies: Бори́с Ефи́мович Немцо́в, IFA-uitspraak: bɐˈrʲis jɪˈfʲiməvʲɪtɕ nʲɪmˈtsof; 9 Oktober 1959 – 27 Februarie 2015) was ’n Russiese wetenskaplike, staatsman en liberale politikus. Hy was een van die belangrikste mense wat betrokke was by die instelling van kapitalisme in die Russiese ekonomie ná die verbrokkeling van die Sowjetunie. Hy het in die 1990's ’n suksesvolle politieke loopbaan onder Boris Jeltsin gehad en was sedert 2000 ’n uitgesproke kritikus van Wladimir Poetin. Hy is op 27 Februarie 2015 doodgeskiet op ’n brug naby die Kremlin en Rooiplein in Moskou. Hy is vier keer in die rug getref.
Suid-Afrikaanse algemene verkiesing van 1994
Nasionale uitslag
duimnael|Setels in die [[Nasionale Vergadering van Suid-Afrika na die 1994-verkiesing
]]
Kruik
Die Kaaplandse Raad vir die Uitvoerende Kunste (afgekort as Kruik of KRUIK) is in 1963 gestig nadat die Nasionale Teaterorganisasie die vorige jaar ontbind en deur vier provinsiale rade vervang is. Die doel was om die uitvoerende kunste in die Kaapprovinsie te bevorder. Die raad het ’n subsidie van die staat gekry om verskillende kunsvorms aan te bied en ’n teater te bedryf.
Pennsylvanium
In Noord-Amerika is die Karboon vroeër beskou as twee aparte periodes, die Mississippium en Pennsylvanium. Dié name word selde gebruik tensy oor die Noord-Amerikaanse geologie gepraat word. In Europa word meestal gepraat van die "Laat Karboon" of "Silesium".
Naruk
Die Natalse Raad vir die Uitvoerende Kunste (afgekort as Naruk of NARUK) is op 25 Julie 1963 gestig nadat die Nasionale Teaterorganisasie ontbind en deur vier provinsiale rade vervang is. Die doel was om die uitvoerende kunste in Natal (nou KwaZulu-Natal) te bevorder. Die raad het ’n subsidie van die staat gekry.
In 1986 het die Playhouse-kompleks geopen as die amptelike tuiste van Naruk. In die laat 1980's is die staatsubsidies verklein en Naruk het weer ’n transformasie ondergaan; tussen 1993 en 1994 is dit herstruktureer en meer as 200 werknemers is afgedank of ’n pakket aangebied. In 1995 is Naruk vervang met die Playhouse Company.
Nasionale Teater van Namibië
Die Nasionale Teater van Namibië (Engels: National Theatre of Namibia) is ’n niewinsgewende organisasie wat op 15 Augustus 1989 gestig is om die uitvoerende kunste in Namibië te bevorder. Dit bied toneel, dans, musiek en opera aan. Dit het die vorige kunsteraad, Swaruk, vervang.
Dawie Malan
Loopbaan
In 1981 was hy die regisseur van Uys se Karnaval, met Magda Beukes, Lida Botha, Dale Cutts en Joey de Koker, in Upstairs at the Market in die Markteater.
Malan het ook in ’n paar rolprente opgetree. Hy is in 1988 oorlede.
Playhouse Company
Die Playhouse-kompleks is geleë in twee van Durban se bekendste landmerke, die Prince's Theatre, wat in 1926 gebou is, en die Playhouse met sy Tudor-styl wat in 1935 die eerste keer sy deure geopen het. In die vroeë 1980's is die geboue gerestoureer en ’n veeldoelige teaterkompleks geskep, terwyl die oorspronklike argitektoniese eienskappe behou is. Dit het heropen as die Natal Playhouse, tans slegs bekend as die Playhouse.
Koning
Verskeie state in Europa het 'n koning of koningin, soos België, Denemarke, Nederland, Noorweë, Swede, die Verenigde Koninkryk en Spanje. Ook Jordanië, Kambodja, Lesotho, Maleisië, Marokko, Saoedi-Arabië, eSwatini en Thailand het 'n koning.
As 'n land 'n koning of koningin het, is dit 'n monargie. 'n Land wat deur 'n koning of koningin regeer word, word 'n koninkryk genoem.
NG gemeente Prieska
duimnael|regs|160px|Ds. [[August Ahrbeck, van 18 Januarie 1883 tot 23 Oktober 1893 Prieska se eerste NG leraar.]]
duimnael|270px|regs|Ds. en mev. W.J.J.A. du Toit, leraarspaar van 1916 tot 1930.
duimnael|links|270px|Die inwyding van die teenswoordige kerkgebou op [[20 Augustus 1921.]]
duimnael|regs|170px|Ds. A.E. van Niekerk, die leraar van 1946 tot 1952, toe hy 'n beroep na die [[NG gemeente Parow aanneem.]]
Kerklike geboue
In daardie jaar het die lidmaattal van die gemeente reeds op 1 075 gestaan en was die gemeente sterk sendingbewus. Die 15 skole van 1928 is volkome gesentraliseer en saamgetrek in 'n hoër- en laerskool op die dorp, met vroeër twee Goeie-Hoop-losieshuise.
Niekerkshoop
Die dorp Niekerkshoop is deur die broers J.P. en J.D. van Niekerk in 1899 aangelê op ’n vrugbare plaas met die naam Modderfontein. Die dorp het ’n standhoudende fontein gehad. Met sy honderde groen bome het die dorp "enigsins het aansien heeft van een bôlands dorp". Dorpstigting het die drang na die stigting van ’n gemeente laat toeneem. Daarvoor moes vooraf verlof gekry word vanaf Griekwastad en Prieska, omdat ’n aansienlike deel uit hierdie twee gemeentes by die te stigte gemeente gevoeg sou word. Prieska is teen die stigting van die gemeente gekant.
T!Nax'u
ASTRA se opdrag aan Kaptein Shanidar se Inter-dimensionele Verkenners noodsaak 'n onvoorsiene terugkeer na 'n wêreld met 'n atmosfeer verstikkend ryk aan gevaarlike, hoë-frekwensie Xenoplasma-wesens. Maar die Britse magte blyk om die minste van die onderskep span se probleme te wees toe 'n ongenooide passasier dreig om alle kanse op ontsnapping en 'n veilige terugkeer na hul eie wêreld, te kelder. Asof dit nie genoeg is nie, strek die pad huis toe oor 'n gravitasie put wat dreig om enige oomblik ineen te stort…
Titel beskrywing
Die woord “T!Nax’u” is ’n fiktiewe woord uit die San gemeenskap wat 'n onverklaarbare, ontasbare gevaar beskryf. Die perfekte beskrywing vir die gevaar waarin Kaptein Taéll Adánaii Shanidar en sy Eksodimensionele onderskepspan in die onbekende parallelle wêreld met sy primitiewe tydlyn  verkeer.
NG gemeente Prieska
Marydale
In 1916 word prop. C.J. Brink aangestel as hulpleraar om vir ses maande evangeliese werk op Marydale te doen. Die gemeente is op 10 November 1916 deur die ringskommissie van Britstown gestig. Die kerkraad is op 23 Desember bevestig en hulle het dadelik besluit om die dorp vir £950 oor te neem. Die skoolgebou is aanvanklik as aanbiddingsplek gebruik.
T!Nax'u
Hoof karakters
Ben Liebenberg: 'n Noordkaapse boer en onlangse wewenaar op wie se plaas vreemde ligte gewaar is, wat die lei tot die ontdekking van die geheimsinnige kleikraletjie. Hy is 'n yslike kêrel, skoongeskeer, snor, met 'n effensse dubbelken. Baie blas van gelaat.
Die Atattikya San
Nxisae: 'n Heks wat as medium optree vir beide Ibuseb en Kooteign Koorou
Melbourne Rebels (Superrugbyspan)
Vorige botte
Die era van professionalisering in rugby het gelei tot ’n herstrukturering van die Super 10-kompetisie na die Rugbywêreldbeker 1995. SANZAR is gestig om ’n provinsiale kompetisie met twaalf spanne (3 van Australië, 4 van Suid-Afrika en 5 van Nieu-Seeland) te bestuur. Gedurende die vroeë 2000’s het Suid-Afrika en Australië aansoek gedoen om elk nog een span by die kompetisie toe te voeg. Argientinië het ook belangstelling getoon in insluiting in die Superrugbykompetisie. Daar is ook met die Suidsee-Eilandse gekommunikeer oor die insluiting van ’n gefedereerde span van die Suidsee-Nasies wat gebaseer is op die model van die Wes-Indiese Eilande krieketspan, of as indiwiduele nasies.
Groot toetswedstryde en toeskouergetalle 1997–2003 Bron: Australiese Rugbyunie
Die destydse Bracks-regering het besteding aan infrastruktuur belowe met ’n 25,000 herontwikkeling van Olympic Park of Aus$ 100 miljoen vir ’n nuwe stadion. Die bod het agter aan die Western Force van Perth gegaan vir die 2006 Super 14-seisoen.
Stigting
5 Januarie 2010 was die datum vir die amptelike aankondiging van die oorhandiging van die konsessie aan die konsortium van Harold Mitchell. Op die volgende dag het die ARU beperkinge op kontraktering van huidige Wallabies en ander Australiese Superrugbyspelers aangekondig.
Daar was wye spekulasie oor wie die uitvoerende beampte van die Rebels sou wees en ’n NRL-administrateur is genader vir die posisie. Op 11 Januarie is amptelik bekend gemaak dat dit Brian Waldron, uitvoerende beampte van die Melbourne Storm NRL sou wees. Op 12 Januarie is die hoofafrigter en direkteur van afrigting bekend gemaak as Rod Macqueen wat die Wallabies in 1999 tot Wêreldbekerglorie gelei het. Sy assistent is aangewys as Damien Hill van Sydney Universiteit. Op 28 Januarie is bekend gemaak dat die voormalige uitvoerende beampte van die Western Force, Greg Harris, die rol van Algemene Bestuurder van Voetbal Aangeleenthede sou inneem.
Ida Labia
Ida Labia (1879 – 6 Maart 1961) was die dogter van sir Joseph Benjamin Robinson en die vrou van die Italiaanse prins Natale Labia, sy land se koninklike gevolmagtigde in Suid-Afrika. Hulle is in 1921 getroud en het twee seuns gehad.
Pridolium
Die tydperk was van sowat 423 tot 419,2 miljoen jaar gelede. Dit is voorafgegaan deur die etage/tydsnede Ludfordium van die Ludlow-serie en is gevolg deur die eerste etage/tydsnede van die Devoon, die Lochkovium.
Naam en definisie
Die basis van die serie word gedefinieer deur die eerste voorkoms van die graptoliet Monograptus parultimus en die bokant deur die eerste voorkoms van die graptoliet Monograptus uniformis.
The Sims 3
In die vorige spel was daar 20 karaktertrekke; in die nuwe spel is daar 80, soos sleg, humoristies, charismaties, eensaam, onhandig, atleties, hardkoppig, gelukkig, ens.
La Reyne le veult
Le Roy le veult ("Die koning verlang dit") of La Reyne le veult (Afrikaans: "Die koningin verlang dit") is 'n Normandies-Franse frase wat in die parlement van die Verenigde Koninkryk gebruik word om aan te dui dat die monarg toestemming vir 'n betrokke wetsontwerp verleen.
Goudrifstad
Goudrifstad (Engels: Gold Reef City) is 'n pretpark in Johannesburg, Suid-Afrika wat in die 1980’s op 'n ou goudmyn gebou is. Die tema van die park is deur die goudstormloop aan die Witwatersrand geïnspireer. Parkpersoneel dra uniforms wat ooreenkomste toon met die van die 1880's en die geboue in die park is ontwerp om dieselfde tydperk na te boots.
Charles Nqakula
Charles Nqakula (gebore 13 September 1942) is 'n Suid-Afrikaanse politikus. Hy het vanaf September 2008 tot 2009 as die Minister van Verdediging gedien. Van Mei 2002 tot September 2008 was hy die Minister van Veiligheid en Sekuriteit. Op 24 Junie 2012 het die Suid-Afrikaanse president, Jacob Zuma hom as Suid-Afrika se hoë kommissaris in die Republiek van Mosambiek aangestel.
Maynardville-opelugteater
Geskiedenis
In die middel 1950's het die aktrises Cecilia Sonnenberg en René Ahrenson besef die park sou ’n ideale opelugteater uitmaak. Hulle het die Kaapstadse stadsraad oorreed om ’n verhoog te bou. Vanaf Desember 1950 is balletopvoerings gehou en in 1956 die eerste Shakespeare-stuk, The Taming of the Shrew.
Manie van der Schijff Botaniese Tuin
Die Manie van der Schijff Botaniese Tuin is in 1934 gevestig en word deur die Universiteit van Pretoria onderhou en bestuur. Alhoewel die tuin aanvanklik gevestig is vir navorsing en die bewaring van inheemse plante, is dit ook vir die algemene publiek oop.
Air Mauritius
Air Mauritius Limited, wat as die lugredery Air Mauritius handel dryf, is die vlagdraer van Mauritius. Die lugredery se hoofkwartier is in die Air Mauritius-sentrum in Port Louis, Mauritius, en sy spilpunt is die Sir Seewoosagur Ramgoolam Internasionale Lughawe.
Southern Spears (Superrugbyspan)
Regstryd
Op 21 Julie het die Kaapse Hooggeregshof die slotargumente aangehoor van die Spears en SARU/SA Rugby (Edms.) Bpk. Die Spears het geargumenteer dat SARU en SA Rugby volgens die wet gebind is om die Spears by die kompetisie in te sluit terwyl SARU geargumenteer het dat daat geen wetlike verbinding was tussen die twee partye nie.
Nuwe Port Elizabeth-span
In Januarie 2009 het SARU aangekondig dat ’n nuwe konsessie in die Suidoos-Kaapgebied in Junie van daardie jaar bekend gestel sou word om saam te val met die koms van die Britse en Ierse Leeus na Port Elizabeth vir een van hul midweek toerwedstryde. Die SOK-konsessie is bekendgestel met die oog op deelname aan Superrugby maar daar is toe geen skedule vir die span se insluiting uiteengesit nie. Daar is bevestig dat die nuwe span nie as die Southern Spears bekend sou staan nie.
Southern Kings (Pro14-rugbyspan)
Die Southern Kings was ’n Suid-Afrikaanse rugbyspan wat laastens aan die multinasionale Pro14-liga in 2018–2019 seisoen deelgeneem het, nadat hulle van 2013 tot 2017 aan die Superrugbykompetisie deelgeneem het. Die span is in 2009 gestig om saam te val met die 2009 Britse en Ierse Leeus-toer na Suid-Afrika. Op 12 November 2009 het arbiters van SANZAR die Kings se bod om toetrede tot Superrugby verwerp. Die konsessie is uiteindelik aan die Melbourne Rebels toegeken.
Spessart
Strek oor die deelstate
Pieter Toerien
Pieter Toerien (geb. 1945) is ’n Suid-Afrikaanse konsertbestuurder en teatereienaar. Hy was waarskynlik in die 1980's en 1990's die land se suksesvolste private impressario.
Loopbaan
Met Suid-Afrika se rigiede sensuur van die apartheidsjare is ’n hele paar van Toerien se produksies verbied. Toe die woord "gay" nog taboe was, het hy byvoorbeeld The Other Side of the Swamp opgevoer. Die skrywer, Royce Ryton, het self teenoor Eckard Rabe gespeel. Dit is ’n jaar lank opgevoer en het ’n Suid-Afrikaanse rekord gebreek.
In die 1980's het Toerien baie van Londen se meesterstukke hierheen gebring, soos Les Misérables, Cats, The Phantom of the Opera, The Sleeping Beauty on Ice, Joseph and the Amazing Technicolor Dreamcoat en Jesus Christ Superstar, wat aanvanklik in Suid-Afrika verbied is as godslasterlik.
Spessart
Hoogste bergpiek
Nissan Armada
Die Nissan Armada is Nissan se volgrootte SNV. Dit deel sy bak-op-raam F-Alpha platform met die Nissan Titan bakkie, Nissan Xterra SUV, Nissan Frontier bakkie, en Nissan Pathfinder SNV. 'n Luukse weergawe van die Armada is as die Infiniti QX56 verkoop van 1981-2002, waarna dit oorgeskakel is na 'n platform gebaseer op die Nissan Patrol. Alle Armadas word tans gebou in Canton, Mississippi, VSA.
Bien Donné
Navorsing
Die plaas van 235 ha is sedert 1936 staatseiendom. Bladwisselende en sub-tropiese vrugtebome en 'n wingerd vir tafeldruiwe is aangeplant. In die boorde word toetse gedoen oor bemesting, insekbestryding, besproeiing en snoeimetodes. Navorsing word o.a. op die metodes van verkoeling, inmaak en vervoer van die sagtevrugte na markte in die buiteland gedoen. Uitstallings en boeredae word gereeld gehou om nuwe produkte aan produsente en verbruikers bekend te stel.
Suid-Afrikaanse Staatsteater
Geboue
Die gebou beslaan 1,8 ha in die middestad van Pretoria en maak deel uit van die straatblok tussen Van der Walt-, Kerk-, Prinsloo- en Pretoriusstraat. Die imposante moderne teater het een van die hoogste kaptorings ter wêreld en is uniek in die opsig dat die verskillende werkwinkels ’n integrerende deel van die teaterkompleks vorm. Die belangrikste ouditorium in die Staatsteater is die groot operahuis, die Opera, wat 1 326 operagangers kan huisves en wat met ’n orkesruimte vir 110 spelers toegerus is.
Die kompleks beskik ook oor 7 repetisielokale, 88 kleedkamers, ’n deftige restaurant en ’n parkeergarage vir 1 000 motors. Van die kunswerke in die Staatsteater is die 8 m hoë beeId Applous deur Danie de Jager die grootste en die duurste. Die beeld, wat op die voorplein van die gebouekompleks staan, is ook die amptelike kenteken van die Staatsteater.
Nissan Elgrand
Die Nissan Elgrand (Japannees: 日産・エルグランド Nissan Erugurando) is 'n volgrootte luukse MPV wat sedert 1997 deur die Japannese motorvervaardiger Nissan vervaardig word. Dit is beskikbaar in drie modelle, die E50, die E51 en die E52. Die Elgrand word deur ryk en beroemde persone in Japan, Taiwan, Volksrepubliek China, Guangdong (Hongkong), Thailand en ander lande gery. Die Elgrand se mededingers is die Toyota Alphard/Vellfire en die Honda Odyssey.
Minority Front
Die Minority Front is 'n politieke party in Suid-Afrika. Die eerste leier was Amichand Rajbansi tot by sy dood op 29 Desember 2011. Alhoewel die party voorhou om minderheidsgroepe in Suid-Afrika te verteenwoordig kom steun vir die party hoofsaaklik uit die Indiërgemeenskap in Suid-Afrika. Die party se grootste steunbasis is in KwaZulu-Natal, veral in Durban wat die kulturele en demografiese sentrum van Suid-Afrika se Indiërgemeenskap is.
Mustafa III
Hy het twee seuns, Selim en Mohammed, en vyf dogters gehad.
Darmstadt
Vroeë geskiedenis (tot ongeveer 1600 n.C.)
Grafte en ander voorwerpe wat in die Darmstadtgebied gevind is, dui daarop dat dié gebied reeds tussen die vroeë steentydperk en die eerste 1000 jaar n.C. beset was. 'n Steenbyl vanuit die vroeë steentydperk is in die tuine by Böllenfalltor (Duits: Gärten am Böllenfalltor) gevind en 'n kis uit die Keltiese ystydperk (vyf jaar voor Christus) is by Rosenhöhe gevind. Spore van die eerste Germaanse setlaars wat dateer uit die eerste eeu voor Christus, is in twee grafte, by "Weissen Turm" en ook by Rosenhöhe, geïdentifiseer.
'n Meer permanente besetting het eers in ongeveer 400 n.C. deur die Alemanne onder Romeinse invloed plaasgevind. Darmstadt was klaarblyklik vir die Romeine 'n deurgangsgebied van groot strategiese belang.
Latere geskiedenis (Wêreldoorloë)
Darmstadt was die eerste stad wat Jode geforseer het om hulle besighede toe te maak. Gedurende Maart tot September 1942 is ongeveer 3 000 Jode vanuit Darmstadt en omgewing verplaas na Theresienstadt, Auschwitz en ander konsentrasiekampe.
Wetenskapstad en industrie
Die European Space Operations Centre (ESOC) van die Europese Ruimte-agentskap (Engels: European Space Agency) is geleë in Darmstadt. So ook is EUMETSAT, wat meteorologiese satelliete beheer. Darmstadt is ook die middelpunt van die farmakologiese en chemiese industrieë, met Merck, Röhm en Schenck RoTec (deel van The Dürr Group) wat almal hul hoofnavorsingsentrums in Darmstadt het.
'n Meteoriet wat 100 g geweeg het, het voor 1804 in Darmstadt neergestort en het die naam Darmstadt gekry.
Morris dance
Morris dance is 'n tradisionele Engelse volksdans wat gewoonlik deur musiek begelei word. Dit word gegrond op ritmiese stapbewegings en choreografiese elemente wat deur 'n groep dansers uitgevoer word. Dansers dra gewoonlik klein klokkies aan hul skene en swaai voorwerpe soos stokkies, swaarde en sakdoeke.
Azanian People's Organisation
Op 21 Maart 1998 het 'n faksie van AZAPO afgestig om die Sosialistiese Party van Azanië (SOPA) te vorm.
United Christian Democratic Party
In die provinsiale verkiesing het die party se steun afgeneem van 8.49% en 3 setels in die Noordwes provinsiale wetgewer, na 5.27% en 2 setels in 2009. In 2009 het hulle in ses van die ander provinsies minder as 0.1% steun gekry.
Die party se missiestelling lê klem op die behoefte aan Christelike waardes, nie-rassige demokrasie en regeringstoelae vir selfonderhoud. In 2004 het die party se manifes uitgevaar teen die ANC weens die ANC se beweerde sagte optrede teenoor misdaad, nepotisme en die verwaarlosing van die infrastruktuur in Suid-Afrika.
Mahmoed II
Die leër het Mustafa by hul aankoms in die hoofstad van die troon gesit en deur Mahmoed vervang. Mahmoed het die hervormings van sy neef voortgesit. Hy het ook die paleiswag in 1826 ontbind en die Tanzimat-hervormings in 1839 begin om die Ottomaanse Ryk te moderniseer. Dit het ’n onmiddellike effek gehad op die sosiale en regsaspekte van die Ottomane se lewe, soos Europese klere, argitektuur, wette, ens.
IBookstore
Dit was eers aangekondig dat iBookstore eksklusief vir die iPad sou wees, maar later is bevestig dat iBookstore vir alle hardeware wat iPhone OS v4.0 hardloop, beskikbaar sal wees.
Konstantyn die Grote
Konstantyn was die eerste Romeinse keiser wat hom tot die Christendom bekeer het. Hoewel hy 'n groot deel van sy lewe as 'n heiden gelewe het, het hy die Christendom in 312 begin verkies en eindelik 'n Christen geword. Hy het 'n invloedryke rol gespeel in die uitvaardiging van die Edik van Milaan in 313, wat verdraagsaamheid teenoor die Christendom in die Romeinse Ryk voorgestaan het. Hy het die Eerste Konsilie van Nicea in 325 byeengeroep wat die verklaring van die Christelike geloof bekend as die geloofsbelydenis van Nicea tot gevolg gehad het.
Vroeë lewe
Konstantyn het waarskynlik min tyd deurgebring saam met sy vader, wat 'n offisier in die Romeinse weermag was. Constantius is beskryf as 'n verdraagsame en polities bedrewe man, en hy het deur die range gevorder totdat hy in 284 of 285 die goewerneurskap van Dalmatia van keiser Diocletianus gekry het.
Anna Cloete
Anna Cloete (1913–1999) was 'n Suid-Afrikaanse pionier-aktrise. Sy was ses dekades lank deel van die Afrikaanse toneel-, rolprent- en televisiebedryf.
Konstantyn die Grote
Vroeë bewind
thumb|280px|Openbare baddens (thermae) wat Konstantyn in Trier laat bou het, was meer as 100 m breed en 200 m lank, en kon 'n paar duisend mense op 'n slag huisves. Hulle het meegeding met dié in [[Rome. ]] Konstantyn het Trier geweldig uitgebrei Hy het die ronde muur om die stad laat versterk met militêre torings en versterkte poorte, en hy het begin met die bou van 'n paleiskompleks in die noordoostelike deel van die stad. Hy het 'n formele oudiënsiesaal en massiewe keiserlike baddens suid van sy paleis laat bou. Hy het opdrag gegee vir baie bouprojekte in Gallië tydens sy bewind as keiser van die weste, veral in Augustodunum (Autun) en Arelate (Arles).
Volgens Lactantius het Konstantyn 'n verdraagsame beleid teenoor Christene gevolg, hoewel hy nog nie self 'n Christen was nie. Hy het waarskynlik gedink dit is sinvoller as openlike vervolging, asook 'n manier om hom te onderskei van die "groot vervolger" Galerius. Hy het die vervolging van die Christene stopgesit en alles wat hulle daartydens verloor het, aan hulle terugbesorg.
Oorlog teen Maxentius
Hy is kort daarna dood en daarmee het die bietjie van die tetrargie wat nog oor was, tot 'n einde gekom.
Maximinus het teeen Licinius opgeruk en Klein-Asië oorgeneem. 'n Haastige vrede is gesluit op 'n boot in die middel van die Bosporus. Terwyl Konstantyn deur Brittanje en Gallië getoer het, het Maxentius hom vir oorlog voorberei. Hy het Noord-Italië gefortifiseer en sy steun in die Christelike gemeenskap versterk deur hulle toe te laat om 'n nuwe biskop van Rome, Eusebius, te verkies.
Senuweestelsel
Senuwees wat uit die kop kom, word die harsingsenuwees genoem en dié wat uit die rugmurg kom die rugmurgsenuwees.
Konrad Adenauer
Konrad Hermann Joseph Adenauer (* 5 Januarie 1876 in Keulen; † 19 April 1967 in Rhöndorf; eintlik Conrad Hermann Joseph Adenauer) was vanaf 1949 die eerste bondskanselier van die Federale Republiek van Duitsland (Wes-Duitsland). Naas hierdie amp, wat hy tot en met 1963 beklee het, het hy tussen 1951 en 1955 gelyktydig ook as minister van buitelandse sake gedien.
Senuweestelsel
Struktuur
Alle diere wat beter as sponse ontwikkel is, het ’n senuweestelsel. Selfs sponse, eensellige diertjies, het ’n meganisme van sel-tot-selseine wat die voorlopers van neurone is. In radiaal simmetriese diere soos die jellievis bestaan die senuweestelsel uit ’n senuweenet, ’n verspreide netwerk van geïsoleerde selle. In Bilateria, wat die grootste deel van bestaande spesies uitmaak, het die senuweestelsel ’n algemene struktuur wat vroeg in die Ediacarium, meer as 550 miljoen jaar gelede, ontstaan het.
Konstantyn die Grote
In Rome
thumb|180px|'n Bronskopbeeld van Konstantyn. Konstantyn het Rome op 29 Oktober 312 binnegegaan en daar is feesgevier. Maxentius se liggaam is uit die Tiber gehaal en onthoof, en sy kop is deur die strate geparadeer sodat almal dit kon sien. Anders as sy voorgangers het Konstantyn nie hulde by die Tempel van Jupiter aan die god gebring nie. Die Romeinse senaat het aan hom die "titel van die eerste naam" toegeken, wat beteken sy naam sou eerste staan in enige amptelike dokumente. Hulle het hom ook verklaar tot "die grootste augustus".
Johannes Nicolaas Brits
Johannes Nicolaas Brits was die eienaar van die plaas Bloemfontein wat later aan Maj Warden verkoop is. Hy was ook die eienaar van Roodekopjes wat deur sy Pa Gerrit Brits besit is waar die dorp Brits vandag geleë is.
Senuweestelsel
Radiata
Die ontwikkeling van die senuweestelsel in Radiata is relatief ongestruktureer. Anders as Bilateria (bilateraal simmetriese diere) het Radiata net twee basiese kiemlae, die endoderm en ektoderm. Neurone word gegenereer vanuit ’n spesiale stel ektodermiese voorloperselle, wat ook dien as voorlopers van elke ander ektodermiese seltipe.
Senukringlope en stelsels
Wanneer intrinsiek aktiewe neurone in ingewikkelde kringlope aan mekaar verbind word, word die moontlikhede vir die generering van ingewikkelde temporale patrone baie groter. Volgens ’n moderne opvatting word die funksie van die senuweestelsel deels beskou in terme van stimulus-reaksie-kettings, en gedeeltelik in terme van intrinsiek gegenereerde aktiwiteitspatrone – albei soorte aktiwiteite tree in wisselwerking met mekaar om die volle repertoire van gedrag te genereer.
Konstantyn die Grote
Administratiewe hervormings
Die senaat as 'n liggaam het geen groot mag gehad nie. Sommige moderne historici sien in dié hervormings 'n poging deur Konstantyn om die senatoriale orde in die keiserlike administratiewe elite te reïntegreer om die moontlikheid te voorkom dat heidense senatore van 'n Christelike keiserlike heerskappy vervreem word.
Monetêre hervormings
In die 3de eeu was daar wegholinflasie wat verbind word met die vervaardiging van ongedekte geld (wat nie deur sekuriteit teen verlies gevrywaar is nie) om vir openbare uitgawes te betaal, en Diocletianus het onsuksesvol probeer om die betroubare munt van geld te hervestig. Die mislukking was weens die feit dat die silwergeldstukke oorgeëvalueer was in terme van die werklike metaalinhoud daarvan, en daarom kon dit net teen baie laer waardes sirkuleer. Konstantyn het gou ná 305 die munt van Diocletianiese "suiwer" silwer-argenteus stogesit, terwyl die billon-muntstuk nog tot 360 gebruik is. Van die vroeë 300's af het Konstantyn enige poging laat vaar om die silwermunte terug te bring en eerder gekonsentreer op die munt van die die goue solidus, waarvan 72 'n pond goud verteenwoordig het. Ná sy dood is bronsmunte vervaardig, waarvan die belangrikste een die centenionalis was. Dié bronsstukke het voordurend minder werd geword. Die skrywer van De Rebus Bellicis meen die gaping tussen die klasse het al hoe groter geword weens dié geldbeleid; die rykes het voordeel getrek uit die satabiliteit in koopkrag van die goue munstukke, terwyl die armes tevrede moes wees met die bronsgeld, waarvan die waarde al hoe verder verswak het.
Lelie
Lelies, van die genus Lilium, is kruidagtige plante met groot blomme wat van bolle gekweek word. Hulle is in groot dele van die wêreld belangrik in die kultuur en letterkunde. Die meeste spesies kom natuurlik voor in die gematigde streke van die Noordelike Halfrond, hoewel van hulle ook in die noordelike subtropiese klimaatstreke voorkom. Lilium is die ware lelies; baie ander plante het "lelie" in hul naam, maar is nie werklik lelies nie.
Eienskappe
Die blomme is groot en dikwels geurryk, en blom in die laat lente of in die somer. Daar is ’n verskeidenheid kleure, onder meer wit, geel, oranje, pienk, rooi en pers. Merke sluit in kolle en strepe. Blomme kom in trosse of ’n skerm aan die punt van die stingel voor en het ses blomdekblare. Die blare is vrystandig en vorm nektar by die basis. Die vrugbeginsel is bostandig en die vrug is ’n kapsel (saaddoos) met drie selle.
James Norval
Filmografie
As regisseur:
Toyota Camry
Die Toyota Camry is 'n sedanmotor wat sedert 1982 internasionaal verkoop word deur die Japannese motorvervaardiger Toyota. Die model se geskiedenis strek reeds oor verskeie geslagte heen. Oorspronklik was dit 'n kompakte motor, maar latere Camry modelle het gegroei tot 'n mediumgrootte. Sedert die vrystelling van die wyer weergawes, is die Camry deur Toyota aangewys as die firma se tweede "wêreldmotor" na die Corolla. In Japan is die Camry eksklusief aan "Toyota Corolla Store" kleinhandelaars, maar dieselweergawes is voorheen deur "Toyota Diesel Store" verkoop.
Liliaceae
Eienskappe
Die uiteenlopendheid van die eienskappe maak dit moeilik om ’n vorm te spesifiseer.
AGD Interactive
King's Quest I VGA
Op 17 Januarie 2009 het AGDI weergawe 4.0 vrygestel, wat insluit verbeterde agtergrond en karakter kuns. Verder is volle mondelingse vertel en karakter stemme ingevoeg. 'n Opsie is bygevoeg om die speler 'n keuse te gee of hy doodloop-spel wil deaktiveer. In die oorspronklike was dit moontlik om 'n doodloop-straat te beleef as jy vroeër in die spel 'n item misgeloop of verloor het.
Ruslandduitsers
Vanaf die middel van die 1980's - toe Michail Gorbatsjof sy beleid van liberalisering begin het - en die vroeë 1990's - toe die Sowjet-Russiese ekonomie ineengestort het - het hierdie etniese minderheid grotendeels na Duitsland geëmigreer. Altesaam 2,3 miljoen Ruslandduitsers het hulle sedertdien in die land van hul voorvaders gevestig. Volgens Duitse wetgewing het hulle aanspraak op inburgering.
Oorspronklik was daar wyd verspreide groepe van Wolgaduitsers, Wolhiniëduitsers, Krimduitsers, Kaukasiëduitsers, Swartseeduitsers, Ruslandmennoniete, Siberiëduitsers en ander in die Russiese Tsareryk. Sommige van hulle het selfs in Siberië en die Verre Ooste (langs die Amoer-rivier) hul nedersettings gestig. Dwarsoor die ryk het Duitse enklawes as outonome gemeenskappe ontstaan wat name soos Mannheim, Josephsthal of Schönfeld gedra het. Die gemeenskapslewe van Ruslandduitsers was volgens oorgeërfde tradisies georganiseer en het onder meer eie kerkgemeentes en raadsvergaderings behels wat die Duitse gemeenskappe saamgesnoer het.
Tans is daar nog sowat 400 000 Ruslandduitsers in die Russiese Federasie. Volgens die laaste beskikbare sensusgegewens uit die jaar 2002 het die aantal etniese Duitsers 597 212 beloop, van wie 350 000 in Siberië bly.
Tulp
Eienskappe
Die meeste tulpplante het net een blom per stingel, maar ’n paar spesies het meer as een. Die gewoonlik kelk- of stervormige blom het drie kroonblare en drie kelkblare, wat dikwels blomdekblare genoem word omdat hulle feitlik identies is. Hierdie ses blomdekblare is dikwels donkerder gekleur aan die binnekant naby die basis. Die blomme kan talle kleure wees, behalwe suiwer blou (verskeie tulpe wat "blou" in die naam het, het ’n effens perserige skakering).
Transall C-160
Ontwikkeling
'n Konsortium, genaamd "Transport-Allianz" of kortweg Transall, is in Januarie 1959 gevorm tussen die Franse maatskappy Nord Aviation en die Duitse maatskappye Weser Flugzeugbau (later VFW) en Hamburger Flugzeugbau (HFB) om die vliegtuie te ontwerp en te bou. Die nuwe vliegtuie moes 16 000 kilogram (35 000 pond) se vrag kon dra oor 'n afstand van 1 720 kilometer (930 seemyl; 1 070 myl) of 'n las van 8 000 kg (18 000 pond) oor 'n afstand van 4 540 km, en in staat wees om op te styg van half-voorbereide aanloopbane Een prototipe is daarna deur elk van die produksievennote gebou, met die eerste (gebou deur Nord) wat op 25 Mei 1963 opgestyg het en die VFW- en HFB-geboude prototipes volgende op 25 Mei 1963 en 19 Februarie 1964. Dit is opgevolg deur ses voorproduksie-eenhede, gestrek met 51 cm in vergelyking met die voorlopers, wat gevlieg het tussen 1965 en 1966.
Produksie
Die eerste produksievliegtuie is vanaf 1967 aan Frankryk en Duitsland gelewer. Die eerste groep sluit in: 110 C-160Ds vir die Duitse Lugmag (Luftwaffe), 50 C-160Fs vir die Franse Lugmag en nege C-160Zs vir die Suid-Afrikaanse Lugmag. Vier C-160Fs is omgeskakel na C-160P lugposvliegtuie en is deur Air France bedryf. Produksie het voortgeduur tot in Oktober 1972. Brittanje het ook later belanggestel in beide die verkryging en vervaardiging van C-160's. Gesprekke het plaasgevind tussen Transall, die Britse vliegtuie Corporation en die Britse regering, maar daar is toe eerder op die C-130 besluit.
Ongeronde oop agterklinker
Die ongeronde oop agterklinker is 'n soort klinkerklank wat in sommige gesproke tale gebruik word. Die klank word in die Internasionale Fonetiese Alfabet deur die simbool [] voorgestel en die ekwivalente X-SAMPA simbool is <tt>A</tt>.
Die simbool word script a genoem omdat dit die ekstra hakie van die gedrukte letter 'a' ontbreek, wat ooreenstem met 'n ander klinker, die ongeronde oop voorklinker.
Toyota HiAce
Die HiAce en sy variante is nie in die Verenigde State en Kanada beskikbaar nie.
2de generasie
Toe die derde generasie in 1982 vrygestel is, is sekere variante van die 2de generasie nog vir etlike jare daarna gebou.
4de generasie
’n Wye reeks enjins is in die 4de generasie voertuie gebruik, wat wissel van 2-liter petrolenjins tot 3-liter turbo-dieselenjins. Die meeste van die weergawes gebruik deeltydse vierwielaandrywing, maar sommige modelle het agterwielaandrywing of permanente vierwielaandrywingstelsel. Die basismodel is die DX, met CD-, GL- en super GL-modelle ook beskikbaar.
Skelvis
Skelvis (Melanogrammus aeglefinus) is 'n seevis wat voorkom aan weerskante van die noordelike Atlantiese Oseaan. In Engels staan dit bekend as Haddock. Die vis het groot kommersiële waarde as 'n eetvis.
Hoërskool Silverton
Verpligte vakke
Afrikaanse leerders: Afrikaans Huistaal en English First Additional Language.
Keusevakke wat die skool aanbied
(*) Wiskunde is 'n voorvereiste om Fisiese Wetenskappe en Rekeningkunde te neem
2021
104 Silvie-leerders slaag die 2021-eindeksamen.
Abdülaziz
Bewind
Die bevolking se ontevredenheid is vererger deur die mislukte oes van 1873, die sultan se groot uitgawes vir die weermag, die nuwe paleise wat hy laat bou het en die groeiende skuld van die publiek. Op 30 Mei 1876 is Abdülaziz deur sy ministers van die troon gesit. Hy is ’n paar dae later dood en dit is destyds beskou as selfmoord, hoewel hy dalk vermoor is.
Koine
Oorsprong
Koine stam af van Atties, een van die Oud-Griekse dialekte, en verskil min hiervan. Dit is in die antieke tyd beskou as die minder suiwer vorm van Grieks, en is die eerste taal wat oor die hele Griekeland versprei het: dit word die eerste keer genoem as die vorm van Grieks wat Alexander die Grote in die laaste helfte van die 4de eeu v.C. versprei het in al die gebiede wat hy verower het.
Nuwe-Testamentiese Grieks
Hoewel die Bybelse Koine in die algemeen korrekte Grieks is, het dit tog unieke eienskappe, wat voortvloei uit die feit dat dit dikwels gebruik is deur mense wat die taal as tweede taal gepraat het. Daar is ’n duidelike neiging om die ingewikkelder grammatikale vorme en konstruksies te vermy. In die Bybelse Grieks kom taamlike Semitiese sinskonstruksies voor ("Hy het gepraat, seggende ..."), wat daarop wys dat die skrywers van die betrokke boeke in hul daaglikse lewe waarskynlik Aramees gepraat het.
Laerskool Swartkop
Skoollied
na die toekoms wat ons bou
daaraan bly ons altyd trou:
Rotsvas! Koervas!
Afrikaansche Schouwburg
Geskiedenis
Die Fransman Charles Etienne Boniface, wat in 1806 in die Kaap aangekom het en 46 jaar lank aktief by die teater in Suid-Afrika betrokke was, het veral opspraak gewek met sy werke, baie daarvan kabaret. Dit was nie net skerp nie, maar ook meermale daarop gerig om vooraanstaandes by te kom.
Lateraal
'n Lateraal is 'n "L"-agtige konsonant waarvan die klank gevorm word deur 'n okklusie langs die as van die tong, terwyl lug uit die longe langs een of beide kante van die tong ontsnap. Meestal maak de punt van die tong kontak met die botande of die verhemelte net agter die tande.
Antonio Vivaldi
Vivaldi is op 4 Maart 1678 in die Republiek van Venesië (vandag Italië) gebore. Sy pa was Giovanni Battista; oorspronklik 'n haarkapper wat later 'n professionele violis geword het en sy seun dan ook geleer speel het.
Waardering
Daarbenewens is daar konserte vir byna elke instrument van die tyd, as solo of in kombinasies. Sy eksperimente met harmonie en vorm blyk uit die titels van party van die volumes konserte, soos byvoorbeeld l'Estro armonico ("Die musikale toets": 1711), en La Stravaganza (1714). Vivaldi het die ontwikkeling van die Barokkonsert van Corelli, Torelli en Albinoni voortgesit, maar sy behandeling van die ietwat stereotipe vorm toon groot oorspronklikheid en vindingrykheid; die eerste en derde bewegings is vinnig en gebaseer op orkes-ritornelli, 'n soort refrein.
Nigel Gresley
Gresley se enjins is in estetiese asook meganiese opsig as elegant beskou. Sy driesilinder-enjins met slegs twee stelle Walschaerts-klepratwerk het glad geloop en krag teen 'n laer koste opgelewer as konvensionele enjins met drie stelle klepwerke.
Dodo
In die 19de eeu is navorsing gedoen oor 'n klein hoeveelheid oorskot van vier voëls wat in die vroeë 17de eeu na Europa gebring is. Een van hierdie is 'n gedroogde kop, die enigste sagte weefsel van die dodo wat vandag bestaan. Sedertdien is 'n groot hoeveelheid van die fossiele versamel uit Mauritius, meestal uit die Mare aux Songes-moeras.
Veerboot
'n Veerboot is 'n boot of skip wat 'n gereelde verbinding tussen vasgestelde punte onderhou. Veerbote word gebruik om mense, voertuie en goedere oor die water te vervoer. Dit word ter see, op mere, in kanale en riviere gebruik.
Sommige veerbote het paaie en treinspore op die dek, wat motors en treine toelaat om op te ry, en aan die ander kant weer af te ry.
Samuel Pepys
Alhoewel Pepys nie oor enige seevaartkennis beskik het nie, is hy danksy sy harde werk en sy goeie administratiewe aanleg in sy loopbaan bevorder om uiteindelik as staatssekretaris van die Engelse admiraliteit onder koning Karel II en sy opvolger Jakobus II te dien. Sy invloed en sy hervormings het 'n beslissende rol by die vroeë professionalisering van die Koninklike Vloot gespeel.
Samuel Pepys staan vandag veral bekend vir die breedvoerige dagboek wat hy as jong man tussen 1660 en 1669 bygehou het - 'n kroniek van die politieke en maatskaplike gebeure in die tydperk van die Stuart-Restaurasie onder koning Karel II wat vir die eerste keer in die 19de eeu gepubliseer is. Pepys se dagboek, waarin persoonlike onthullings met ooggetuie-verslae van opspraakwekkende gebeure soos die Groot Plaag (Swart Dood) van Londen in 1665, die Groot Brand van Londen in 1666 en die Tweede Engels-Nederlandse Oorlog gekombineer word, is een van die belangrikste primêre bronne oor die Restaurasie-tydperk. Hierdie historiese periode, wat op die Engelse burgeroorloë gevolg het, is oorheers deur die stryd tussen die steeds meer selfbewuste parlement en die Stuart-koningshuis met sy absolutistiese neigings, maar ook deur die groei van vroeë kapitalisme en die opkomende bourgeoisie.
Abdülmecid II
Abdülmecid word beskou as een van die belangrikste skilders van die laat-Ottomaanse tydperk. Sy selfportret kan vandag in die Istanboel Modern gesien word. Hy is op 23 Augustus 1944 in Parys dood.
Stemhebbendheid
Stemhebbendheid is 'n begrip in die fonetiek wat die rol wat die stembande speel tydens die uitspreek van klanke beskryf. Stemhebbend beteken dat die stembande sluit en die lugstroom uit die longe dit oop dwing wat 'n vibrasie veroorsaak. Die stemlose klanke word met 'n oop glottis uitgespreek sodat die lug vrylik deur die spraakkanaal kan beweeg.
Stemhebbende klanke is in meeste tale sonorante: klinkers sowel as Nasale ([,, ]), Liquide ([, ]) en approksimante ([, , ]). In baie tale bestaan daar ook stemhebbende obstruente ([,, , , , ]).
Pyp (materiaal)
Standaard Pypgroottes
Aangesien die buitedeursnee vir 'n gegewe pypgrootte vasgestel is, sal die binnedeursnee wissel afhangende van die wanddikte van die pyp. 'n 2" Skedule 80 pyp het dikker wande en daarom 'n kleiner binnedeursnee as 'n 2" Skedule 40 pyp.
Linden
Ontstaan
Linden is in 1898 (of volgens 'n ander bron 1901) uitgelê op die plaas Klipfontein No. 479 en het gegrens aan die plaas Braamfontein in die suidooste en Waterval in die suidweste. Toe Linden uitgelê is, het die plaas blykbaar aan Johannes Jacobus Rabie van der Linde en Louw Geldenhuys behoort, wat saam besluit het om hul grond in standplase te laat opmeet. Oor die oorsprong van die naam Linden bestaan onsekerheid. Dit kan wees na aanleiding van die goudmynpionier Gert van der Linde of dan wel na Johannes van der Linde, wat die dorpsgebied saam met Geldenhuys aangelê het. Nog 'n moontlikheid is waarskynlik 'n kombinasie van Van der Linde en Geldenhuys.
Spioenasie
Spioene (agente) wat gewoonlik direkte toegang (dus binne die teiken) tot inligting het en hul hanteerders (lede van ‘n intelligensiediens) help sodanige dienste om hierdie geheime inligting te bekom. Elke individu of spioenasiering ('n samewerkende groep spioene), in diens van 'n regering, maatskappy of onafhanklike operasie, kan sodanige inligting insamel. Die praktyk is klandestien van aard, aangesien dit per definisie nie deur die geteikendes verwelkom word nie. In sommige omstandighede kan dit 'n wettige instrument van wetstoepassing wees, en in ander kan dit onwettig en strafbaar wees. Spioenasie is 'n metode om inligting te versamel uit bronne wat nie algemeen bekend is nie. Na analise word die inliging omgeskakel in intelligensie wat aan die inteliigensidiens se kliente voorsien word.
Rilee Rossouw
Rilee Rossouw (9 Oktober 1989 in Bloemfontein) is 'n voormalige Suid-Afrikaanse krieketspeler wat vir die Proteas gespeel het tot in 2016. Hy het onder meer tydens die Krieketwêreldbeker 2015 vir Suid-Afrika gespeel.
Internasionale loopbaan
Hy het in Desember 2007 sy debuut vir Suid-Afrika se onder-19 span gemaak in die tweede toets teen Bangladesj. Hy het ook voor die 2008 Onder-19 Krieketwêreldbekertoernooi teen Indië gespeel. By die Wêreldbeker-toernooi het hy in al ses wedstryde gespeel, en 136 lopies aangeteken teen 'n gemiddeld van 34,00 per beurt. Suid-Afrika het die eindstryd bereik.
Kalifaat
1. Aboe Bakr (632-634)
Ná die Slag van Yamama, waarin 700 Moslems wat Mohammed se woorde gememoriseer het dood is, het hy Zaid ibn Thabit aangestel om Mohammed se openbarings neer te skryf. Zaid voltooi sy manuskrip twee jaar na Mohammed se dood in 634 n.C.
3. Oethman ibn Affan (644-656)
In 651 n.C. (ongeveer 19 jaar ná die dood van Mohammed) was daar baie verskillende sienings oor wat in die Koran moes staan, en daarom het Oethman die volgende vier mense aangestel om ’n amptelike Koran saam te stel: Zaid ibn Thabit, Abdullah bin Az-Zubair, Sa’id bin Al-As en Abdur-Rahman bin Harith.
Groblersdal
Loskopdambesproeiingskema
Die eerste uitvoerbaarheidstudie is reeds in 1905 geloods. Die dam is vernoem na die plaas Loskop wat verwys na die alleenstaande koppie in die oop veld wat slegs sigbaar is as die dam se watervlak aansienlik gedaal het. Die dam is 48 km vanaf Middelburg. Die projek is in 1938 voltooi tesame met twee kanale van 148 km. Dit is die grootste besproeiingskema naas die Vaalharts-besproeiingskema. 'n Area van 12 755 ha is opsy gesit om die dam as 'n natuurreservaat. Daar is ook 'n vakansieoord by die dam. Die damwal is in die laat 1960 met 10 meter verhoog.
Blatjang
Blatjang kan óf nat of droog wees, en kan 'n growwe tot 'n fyn tekstuur hê. Die Indiese woord verwys na vars en gepekelde voorbereidings voor die voet, dikwels met konfyt versoet. Verskeie Indiese tale gebruik die woord net vir vars voorbereidings. Nog 'n term is achār (Hindi: अचार) wat 'n soort Indiese piekel is wat olie bevat en selde soet is. Asyn, sitrus, tamarinde, of suurlemoensap kan bygevoeg word as natuurlike preserveermiddels, of fermentasie in die teenwoordigheid van sout kan gebruik word om die suur eienskap te skep.
Malang
Malang (Indonesies vir probleme of ongeluk; Javaans :ꦏꦸꦛꦩꦭꦁ) is 'n stad in Indonesië op die Java-eiland in die Oos-Java-provinsie. Baie van die huise en kantore in die stad is in die Art Deco-styl gebou.
Coca-Cola
Die drankie is in die laat 19de eeu deur John Pemberton uitgevind en was aanvanklik gepatenteerde medisyne. Die sakeman Asa Griggs Candler het dit vervaardig en sy bemarkingstegnieke het daartoe gelei dat Coca-Cola die koeldrankmark dwarsdeur die 20ste eeu oorheers het. Die koeldrank se naam verwys na twee van sy oorspronklike bestanddele: kokablare en die kolaneut (’n bron van kafeïen). Die huidige Coca-Cola-formule is ’n geheim, hoewel verskeie beweerde resepte en eksperimentele skeppings al gepubliseer is.
Die begin
In 1885 het Pemberton sy "French Wine Coca"-senuweetonikum geregistreer. In 1886, toe Atlanta en Fulton County in Georgia die drankverbod instel, het Pemberton gereageer deur die ontwikkeling van Coca-Cola, ’n niealkoholiese weergawe van sy "wynkoka".